สวัสดีค่ะ คือเมื่อวันพฤหัสบดีอาทิตก่อน เราไปเห็นลูกหมาสองตัวอายุประมาณ2-3เดือน กำลังตกออกไปจากรั้วหลังบ้านมันเป็นพื้นต่างระดับประมาณ1เมตรครึ่ง เราเลยไปกันไว้ช่วยเอาแขนกันไว้ แต่เราโดนหมางับ ไม่มีเลือดไหล แต่เป็นนูนๆ ซักพักก็แดง วันต่อมาก็หาย พ่อกับแม่เราบอกว่าไม่ต้องไปฉีดยาเพราะเป็นแค่รอยข่วน ละให้เราสังเกตุดูอาการลูกหมา ผ่านไป8วันลูกหมายังไม่ตาย แต่เมื่อวานตอนเช้ามืด ลูกหมาตัวที่งับเราโดนรถชนตายแทน เรายังไปฉีดวัคซีนทันมั้ยคะวันนี่วันที่9แล้วหลังจากที่โดนงับ หรือว่าไม่ต้องไปฉีดแล้ว 😓 ขอคำแนะนำหน่อยค่ะ
สวัสดีค่ะ การโดนลูกสุนัขงับจนผิวหนังเกิดการนูนแดง แม้จะไม่มีเลือดไหล ก็อาจเสี่ยงต่อการติดเชื้อพิษสุนัขบ้าได้ค่ะ อย่างไรก็ตาม หากผ่านไป 8 วัน ลูกสุนัขไม่มีอาการอะไรผิดปกติ คือยังเล่นซนปกติ กินอาหารและน้ำได้ตามปกติ ก็แสดงว่าลูกสุนัขไม่ได้เป็นโรคพิษสุนัขบ้าค่ะ เพราะหากเป็นโรคพิษสุนัขบ้า ก็จะต้องมีอาการผิดปกติภายใน 4-5 วันแล้ว แม้ต่อมาในวันที่ 9 ลูกสุนัขจะถูกรถชนตายก็ตามดังนั้น หากในช่วง 8 วัน ลูกสุนัขไม่ได้มีอาการอะไรผิดปกติ ก็ไม่จำเป็นต้องไปฉีดวัคซีนพิษสุนัขบ้าค่ะ